Der er ikke kun rigtig mange fly ved flyvestation Aalborg denne søndag, men også rigtig mange biler. De mange gæster, der er på vej til Danish Air Show har flere steder skabt kø. Så tag afsted i god tid, hvis du skal ud på vejene omkring Aalborg. Hvis du har vendt snuden mod Airshow, så følg de gule skilte og ikke en navigation, advare Vejdirektoratet. Der er risiko for kø hele dagen, men især mellem 8.00-10.00 og 15.00-17.00. Her kan du finde de ruter, Airshowet selv anbefaler til begivenheden. Derudover kan du se, hvilke offentlige transportmidler der i dag kører med ændrede ruter på grund af den store begivenhed.

Referat:
Der er rigtig mange mennesker på vej til Danish Air Show på flyvestationen i Aalborg, hvilket skaber kø. Så tag afsted i god tid, hvis du skal ud i søndags-trafikken omkring Aalborg.